paragraph_text: Mohamed Ali Farrah Aidid (som: Maxamed Faarax Caydiid; ara: محمد فرح عيديد‎) (Mudug, Somalija, 15. prosinca 1934. – Mogadišu, Somalija, 2. kolovoza 1996.), general i peti predsjednik Somalije. Bio je kontroverzni vojni vođa često opisivan kao "gospodar rata". Dužnost predsjednika Somalije obnašao je u razdoblju između 1995. i 1996. godine. Bio je predsjednik Ujedinjenog somalskog kongresa i Somalske nacionalne alijanse. Zajedno s tadašnjim predsjednikom Mohamedom Siadom Barreom vodio je diktatorski režim najprije u somalskoj prijestolnici Mogadišuu a kasnije u cijeloj zemlji. To je bio razlog prisutnosti UN-a i trupa američke vojske u Somaliji.